CELEX: C2007/096/82
Language: sk
Date: 2007-04-28 00:00:00
Title: Vec F-44/06 a F-94/06: Rozsudok Súdu pre verejnú službu (prvá komora) zo 17. apríla 2007 – C a F/Komisia (Úradníci — Článok 78 služobného poriadku — Invalidný dôchodok — Vykonanie rozsudku Súdu prvého stupňa — Žaloba o neplatnosť a žaloba o náhradu škody)

28.4.2007   
            
            
               SK
            
            
               Úradný vestník Európskej únie
            
            
               C 96/40
            
         Rozsudok Súdu pre verejnú službu (prvá komora) zo 17. apríla 2007 – C a F/Komisia
   (Vec F-44/06 a F-94/06) (1)
   
   (Úradníci - Článok 78 služobného poriadku - Invalidný dôchodok - Vykonanie rozsudku Súdu prvého stupňa - Žaloba o neplatnosť a žaloba o náhradu škody)
   (2007/C 96/82)
   Jazyk konania: francúzština
   Účastníci konania
   
      Žalobcovia: C a F (Brusel, Belgicko) (v zastúpení: J. van Rossum, S. Orlandi a J.-N. Louis, advokáti)
   
      Žalovaná: Komisia Európskych spoločenstiev (v zastúpení: J. Currall, splnomocnený zástupca)
   Predmet spojených vecí:
   Vo veci F-44/06:
   Na jednej strane zrušenie rozhodnutia z 13. júna 2005, ktorým sa zamieta vo vzťahu ku žalobcovi prijatie akýchkoľvek opatrení vyplývajúcich z rozsudku Súdu prvého stupňa Európskych spoločenstiev z 23. novembra 2004 vo veci T-376/02 podanej tým istým žalobcom proti rozhodnutiu zo 14. januára 2002, a na druhej strane zrušenie rozhodnutia z 23. februára 2006 o odchode žalobcu do dôchodku a o priznaní invalidného dôchodku v súlade s ustanoveniami článku 78 ods. 3 služobného poriadku, s retroaktívnym účinkom od 1. februára 2002
   Vo veci F-94/06:
   Na jednej strane zrušenie rozhodnutia z 23. februára 2006 o odchode žalobcu do dôchodku a o priznaní invalidného dôchodku stanoveného podľa článku 78 ods. 2 služobného poriadku, s retroaktívnym účinkom od 1. februára 2002 a na druhej strane návrh na náhradu škody
   Výrok rozsudku
   
               1.
            
            
               Komisia Európskych spoločenstiev je povinná zaplatiť žalobcovi sumu 2 000 eur ako náhradu vzniknutej nemajetkovej ujmy.
            
         
               2.
            
            
               V zostávajúcej časti sa žaloby zamietajú.
            
         
               3.
            
            
               Komisia Európskych spoločenstiev znáša svoje vlastné trovy konania a dve tretiny trov konania žalobcov vo veciach F-44/06, C/Komisia, a F-94/06, F/Komisia.
            
         
      (1)  F-44/06: Ú. v. EÚ C 154, 1.7.2006, s. 25 a F-94/06: Ú. v. EÚ C 237, 30.9.2006, s. 22.